和立齋對菊二歌  其二
作者：王柏
朝代：宋

paragraphs: 之子歌遠遊，征車事奔逸。
歸來東籬下，一洗四方色。
靜觀草木蕃，若不與人力。
苟無浸灌功，造化庸有忒。
今年秋苦旱，五穀廢嘉殖。
梅仆竹亦焦，枯芝槁蘭茁。
一朝去酷吏，甘雨解衆惑。
天人本無間，喜氣滿城集。
奈何倉廩虛，一飽竟難得。
不如菊花乾，醫方賸稱述。